Държавен вестник, бр. 4, 2016 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  4
 – Намаляване на човешкото страдание;
 – Насърчаване на сътрудничество, про-
зрачност и отговорни действия на Дър-
жавите, страни по Договора, в областта 
на международната търговия с конвен-
ционални оръжия, изграждайки по този 
начин доверие между тях. 
Член 2
Обхват
1. Този Договор се отнася за всички кон-
венционални оръжия, попадащи в следните 
категории:
(а) Бойни танкове;
(b) Бронирани бойни машини;
(c) Големокалибрени артилерийски сис-
теми;
(d) Бойни самолети;
(e) Нападателни хеликоптери;
(f) Бойни кораби;
(g) Ракети и пускови ракетни установки;
(h) Малки оръжия и леки въоръжения.
2. За целите на този Договор дейностите 
в международната търговия включват износ, 
внос, транзит, претоварване и посредничество, 
наричани по-долу „трансфер“.
3. Този Договор не е приложим при меж-
дународно придвижване на конвенционални 
оръжия от или от името на Държава, страна 
по Договора, за нейна употреба, когато кон-
венционалните оръжия остават собственост 
на същата Държава, страна по Договора.
Член 3
Боеприпаси/муниции
Всяка Държава, страна по Договора, следва 
да изгради и поддържа национална контрол-
на система за регулиране на износа на бое-
припаси/муниции, изстрелвани, изхвърляни 
или пренасяни от конвенционални оръжия, 
попадащи в обхвата по член 2 (1), като е 
длъжна да прилага и разпоредбите на член 6 
и член 7, преди да разреши износ на такива 
боеприпаси/муниции.
Член 4
Части и компоненти
Всяка Държава, страна по Договора, следва 
да изгради и поддържа национална контролна 
система за регулиране на износа на части 
и компоненти, когато износът е във форма, 
позволяваща сглобяване на конвенционалните 
оръжия, попадащи в обхвата на член 2 (1), 
и следва да прилага разпоредбите на член 6 
и член 7, преди да разреши износ на такива 
части и компоненти.
Член 5
Общо приложение
1. Всяка Държава, страна по този Дого-
вор, следва да го прилага по последователен, 
обективен и недискриминационен начин при 
отчитане на принципите, посочени в Договора.
2. Всяка Държава, страна по този Договор, 
следва да изгради и поддържа национална 
контролна система, включително контролен 
списък, с цел прилагане на разпоредбите на 
този Договор.
3. Всяка Държава, страна по Договора, 
се насърчава да прилага разпоредбите на 
този Договор за възможно най-широк кръг 
конвенционални оръжия. Националните де-
финиции за всяка от категориите по член 2 
(1) (a) – (g) не следва да имат по-тесен обхват 
от дефинициите по Регистъра на ООН за 
конвенционалните оръжия към момента на 
влизане в сила на този Договор. За катего-
рията, попадаща в обхвата на член 2 (1) (h), 
националните дефиниции не следва да са с 
по-тесен обхват от от дефинициите, използва-
ни в съответните инструменти на ООН към 
момента на влизане в сила на този Договор.
4. Всяка Държава, страна по Договора, в 
съответствие с националното си законодател­
ство следва да представи своя национален 
контролен списък на Секретариата, който от 
своя страна следва да го направи достъпен 
за останалите Държави, страни по Договора. 
Държавите, страни по Договора, се насърча-
ват да направят своите контролни списъци 
публично достъпни.
5. Всяка Държава, страна по Договора, е 
длъжна да предприеме мерки, необходими за 
прилагане на разпоредбите на този Договор, 
както и да определи компетентни национал-
ни органи, с оглед създаване на ефективна 
и прозрачна национална контролна система, 
регулираща трансфера на конвенционални 
оръжия, попадащи в обхвата на член 2 (1), 
и изделията, попадащи в обхвата на член 3 
и член 4. 
6. Всяка Държава, страна по Договора, след-
ва да определи една или повече национални 
точки за контакт за обмен на информация 
по въпроси, свързани с прилагането на този 
Договор. Всяка Държава, страна по Договора, 
следва да уведоми Секретариата, създаден 
съгласно член 18, за своите национални точки 
за контакт и да поддържа информацията за 
тях актуална.
Член 6
Забрани
1. Държава, страна по Договора, следва да 
не разрешава трансфер на конвенционални 
оръжия, попадащи в обхвата на член 2 (1), 
или изделията, попадащи в обхвата на член 3 
и член 4, ако трансферът би нарушил нейни 
задължения в обхвата на мерки, наложени от 
Съвета за сигурност на ООН по Глава VІІ 
от Устава на ООН, в частност „оръжейно 
ембарго“.
2. Държава, страна по Договора, следва да 
не разрешава трансфер на конвенционални 
оръжия, попадащи в обхвата на член 2 (1), или 
изделия, попадащи в обхвата на член 3 и член 4,